作者：赵崇嶓
词牌/韵律：沁园春

paragraphs: 紫陌芳尘，烟缕收寒，雨丝过云。
羡交阴桃叶，窗前曲槛，认巢燕子，柳底朱门。
回首年时，雾鬟风袖，袅袅娉娉娇上春。
逢迎处，尽芳华缱绻，玉佩殷勤。
谁知此际销魂。
漫隐约人前笑语温。
记掌中纤细，真成一梦，花时怨忆，应为双文。
载酒心情，教眉诗句，空悔风流曾误人。
凭谁去，待寄将恨事，两处平分。